**Annex 11 – COMPROMÍS COL·LABORACIÓ ENTRE EMPRESA I EL PERSONAL NO PROPI**

D’una part, XXXXXXXX, en representació de l’entitat XXXXXXX , amb domicili social al carrer XXXXXXX de XXXXXX (en endavant, XXXXXX).

D’altra part, XXXXXXXXXXXXXXXXXX, XXXXXXXXXXXX de XXXXXXXXXXXXXXXX, amb seu a XXXXXXXXXXXXXXXXXXXX de XXXXXX (en endavant, XXXXXX).

**MANIFESTEN:**

Que XXXXXXX té com a objectiu optar a l’adjudicació del contracte de l’execució de l’obra civil del projecte constructiu de la planta de tractament de residus municipals del Bages.

Que, en aquest sentit, per tal d’acreditar la relació professional amb Cap d’Obra i/o encarregat d’obra i poder ser objecte de valoració l’experiència professional del personal no propi adscrit al contracte segons s’estableix en la clàusula H del quadre de característiques és necessari prendre aquest acord.

Que XXXXXXXXXXXXXXXXXXXX està en disposició de col·laborar amb XXXXX per a la realització des les tasques pròpies de Cap d’obra i/o encarregat d’obra, en el marc de l'àmbit detallat en la clàusula 8.1 del PPT.

És per això que ambdues parts formalitzen aquest acord en base als següents.

**PACTES:**

**Primer. OBJECTE**

L’objecte del present acord és la col·laboració entre XXXXXXXXX i XXXXXXXX per a l’acreditació del compromís de formar part de l’execució del contracte de l’obra civil de la planta de tractament de residus municipals del Bages del Consorci del Bages per a la gestió de residus (en endavant, Consorci).

**Segon. COMPROMISOS I OBLIGACIONS DE LES PARTS**

Per a l’assoliment dels objectius del present acord, el professional haurà d’estar en possessió de la titulació acadèmica i professional habilitant i complir les condicions exigibles per a l’exercici de la professió.

Així mateix, el professional es compromet a:

* Prestar els seus serveis per a XXXXXXX com a Cap d’obra i/o encarregat d’obra durant tota la vigència (incloses les pròrrogues) del contracte d’execució de l’obra civil del projecte constructiu de la planta de tractament de residus municipals del Bages.
* Complir i executar els seus deures i obligacions conforme a les regles de bona fe i diligència.
* Col·laborar amb la resta d’agents i professionals implicats en l’execució de l’obra indicada en els antecedents del present acord.
* Prestar els seus serveis professionals, amb la major diligència i professionalitat, amb plena observança de la normativa que sigui aplicable.
* Comunicar amb la màxima urgència a l’empresa adjudicatària i al Consorci qualsevol anomalia o incidència que detecti o es pugui produir.

Per la seva part, xxxxxxxxxxxxxxxxx es compromet a:

* Complir i executar els seus deures i obligacions contractuals conforme a les regles de bona fe i diligència.
* Comunicar amb la màxima urgència al professional i al Consorci qualsevol anomalia o incidència que detecti o es pugui produir.

**Tercer. RESPONSABILITAT PER INCOMPLIMENT**

En cas d’incompliment per causa imputable al professional del compromís de col·laboració professional entre ambdues parts durant tota l’execució del referit contracte d’obra civil, l’empresa adjudicatària podrà reclamar al professional els imports que s’imposin a aquesta per part del Consorci com a conseqüència de la imposició de penalitats i, en el seu cas, reclamació de danys i perjudicis, per l’incompliment d’aquest compromís.

L’incompliment del present acord de col·laboració per causa imputable a l’empresa adjudicatària, estarà subjecte a les estipulacions que, en el seu cas, s’hagin previst en el contracte de prestació de serveis o de col·laboració signat entre ambdues parts.

Sense perjudici de tot l’anterior, serà responsable qualsevol de les parts que actuï de forma negligent en el compliment de les funcions i obligacions en l’execució de l’obra descrita i com a conseqüència, ocasioni un dany o perjudici a l’altra part. En aquest cas, la part que hagi de fer front a qualsevol tipus de dany o perjudici com a conseqüència de l’actuació de l’altra part, podrà reclamar la indemnització per danys i perjudicis que correspongui.

**Quart. VIGÈNCIA**

La vigència del present acord de col·laboració anirà des de la data de la seva signatura fins al dia fins a la finalització, en cas de ser adjudicatària, del contracte de l’execució de l’obra civil de la planta de tractament de residus municipals del Bages, i abastarà tota la col·laboració entre les parts des de l’inici de la mateixa.

Als efectes del present acord, s’entendrà com a data de finalització del contracte la data de l’acta de recepció de l’obra per part del Consorci.

I perquè així consti, les parts signen electrònicament el present document en la data indicada en l’encapçalament.